**Z A P I S N I K**

1. seje Sveta staršev Vrtca Tržič, ki je bila v torek, 24. 9. 2018, ob 18. uri v enoti Palček.

Prisotni: 21 staršev; lista prisotnosti je na voljo v tajništvu vrtca

Odsotni: 9 staršev

Drugi prisotni: ravnateljica Vrtca Tržič Tatjana Blaži, pomočnica ravnateljice Andreja Gimpelj Kovačič, vodja enote Palček Monika Celar in vodja oddelkov v Lomu Tatjana Malovrh, vodja enote Križe Aleksandra Bohinc Lipovec, vodja enote Deteljica Andreja Pogačnik

Dnevni red:

1. Uvod in konstituiranje Sveta staršev Vrtca Tržič (Tatjana Blaži)
2. Volitve predsednika in namestnika predsednika Sveta staršev Vrtca Tržič in način delovanja sveta staršev (Tatjana Blaži)
3. Volitve dveh nadomestnih članov Sveta zavoda Vrtca Tržič – predstavnikov staršev (Kristina Lindav)
4. Potrditev predloga za člana Komisije za sprejem otrok – predstavnika staršev (Tatjana Blaži)
5. Predstavitev Letnega delovnega načrta za šolsko leto 2019/2020 (Tatjana Blaži)
6. Dileme, vprašanja, pobude in predlogi

Ad 1.

Ravnateljica je predstavila sodelavke, pomočnico, vodje enot, tajnico. Zahvalila se je za množično udeležbo, tako je bila ugotovljena sklepčnost Sveta staršev Vrtca Tržič in potrjen dnevni red.

Uvodoma je povedala, da je v letošnjem šolskem letu občina potrdila zaposlitev specialnega pedagoga, kar izhaja iz odločb otrok s posebnimi potrebami. Specialna pedagoginja je Mirjam Poljanšek, ki je v našem vrtcu že delala kot mobilna specialna pedagoginja in bo poleg dela z izvajanjem IP tudi v pomoč svetovalni službi vrtca. Občini ustanoviteljici smo hvaležni za posluh za tovrstno problematiko. Logopedinje pa žal nimamo, pomaga nam ga. Zala Doria, ki opravi logopedski pregled – detekcijo v najstarejših oddelkih. Tako logopedinja kot ravnateljica starše pozivata, naj upoštevajo priporočila. Letošnji pregled je ravno zaključen, ugotavlja se alarmantno stanje. Otroci bodo napoteni k logopedu v Kranj, saj ga. Doria letos decembra v Zdravstvenem domu Tržič zaključuje svoje delo.

Ravnateljica je v nadaljevanju predstavila delo vrtca prek poletja. V enoti Deteljica je bilo pestro dogajanje zaradi energetske sanacije, pri čemer gre zahvala za razumevanje in podporo staršem in vodji enote za organizacijo. Naknadno se je v enoti Deteljica pojavil problem z ogrevanjem, saj je izpust vode povzročil izpad sistema ogrevanja. Ker se je v sredini septembra že nekoliko ohladilo, je bilo za ogrevanje poskrbljeno na druge načine, ob takojšnji angažiranosti občine ustanoviteljice, ki že sanira okvaro. Ravnateljica je dodala, da so otroci večji del časa v gibanju, za najmlajše pa so na tleh blazine, pozna se tudi, da so nova okna. Vsekakor pa je treba priznati, da enota kaže pomanjkljivosti, stara je 45 let. Ogrevalni sistem se bo zato obnovil, prav tako lesene obloge, stropi in podi. Pri tem bo dobrodošla pomoč staršev, ki lahko 0,5 % dohodnine namenijo vrtcu.

Ravnateljica prosi za razumevanje in se zahvaljuje za sodelovanje staršev z roko v roki z vrtcem.

Po uvodnem nagovoru je ravnateljica predstavila člane sveta staršev, ki so predhodno že podali pisna soglasja, da bodo zastopali svoje oddelke v Svetu staršev Vrtca Tržič v šolskem letu 2019/2020.

Ad 2.

Ravnateljica je povzela pomembne točke Poslovnika Sveta staršev Vrtca Tržič (priloga zapisnika). Ravnateljica je predstavila delovanje sveta staršev in njegove pristojnosti. Izpostavila je, da svet staršev predlaga člane v nekatere komisije vrtca, na primer v komisijo za EKOvrtec ter komisijo za sprejem otrok v vrtec.

Pozvala je k predlogom za kandidate za predsednika oz. predsednico in namestnika oz. namestnico predsednika oz. predsednice.

Podan je bil en predlog za predsednico, in sicer Katja Smolej, ter en predlog za namestnika, in sicer Aleš Mandič. Oba predloga sta bila soglasno sprejeta.

**Sklep:** Predsednica Sveta staršev Vrtca Tržič za šolsko leto 2019/2020 je ­­­­­­­Katja Smolej, namestnik predsednice pa Aleš Mandič.

Ad 3.

Za Svet zavoda Vrtca Tržič je bilo potrebno izvoliti dva nadomestna člana oz. članici – predstavnika oz. predstavnici staršev za trenutni mandat, ki se izteče marca 2020, saj je članici Senti Lorenčič in članu Juretu Zadnikarju zaradi izpisa otrok iz vrtca oz. odhoda otrok v šolo prenehal mandat. Glede na določbe Poslovnika Sveta staršev Vrtca Tržič morata biti nadomestna člana oz. članici predstavnika oddelkov v enotah Deteljica in Križe, da je v svetu zavoda zagotovljena enakomerna zastopanost enot.

Svet staršev je predlagal kandidatki: Hati Matijašič in Anjo Bakarič.

Obe kandidatki sta ustno soglašali s kandidaturo.

Oba predloga sta bila soglasno sprejeta in potrjena z dvigom rok s strani članov Sveta staršev Vrtca Tržič.

**Sklep:** Nadomestni članici Sveta zavoda Vrtca Tržič do konca mandata trenutnega sveta do marca 2020 sta Hati Matijašič, Anja Bakarič.

Ad 4.

Ravnateljica je prosila za potrditev predloga za članico Komisije za sprejem otrok – predstavnico staršev, za mandat dveh let. Predlagana je bila Irena Romih, dosedanja članica komisije.

**Sklep:** Svet staršev je soglasno potrdil Ireno Romih za članico komisije za sprejem otrok.

Ad 5.

Ravnateljica je pri predstavitvi Letnega delovnega načrta povedala, da je zdaj pripravljen glavni okvir za delo v šolskem letu 2019/2020. Poudarila je praznovanje 120-letnice vrtca v letu 2020. V petek, 17. aprila, pripravljamo veliko prireditev v Dvorani tržiških olimpijcev. Na prireditvi bodo sodelovali predvsem zaposleni v vrtcu, namenjena bo staršem, bivšim zaposlenim, vsem občanom Tržiča, da vrtec spoznajo in vidijo, kako dela. Povabljeni bodo tudi predsednik države in predstavniki ministrstva. Finančna sredstva za prireditev imamo s strani občine, a bomo veseli vsake donacije, zato se bomo obrnili tako na starše kot podjetnike in druge organizacije.

Pri predstavitvi Letnega delovnega načrta za šolsko leto 2019/2020 je ravnateljica poudarila, da vrtec še naprej sledi sprejeti viziji. Osnova so spoštovanje vsakega posameznika, strokovnost kadra (izobrazbena struktura se viša), zavod pa deluje na skupno 8 lokacijah, ko se odpre še en oddelek v Pristavi. Leto se začenja s 30 oddelki.

S starši si vrtec želi čim več tudi neposrednega sodelovanja.

Ravnateljica spremlja delo v oddelkih, strokovni delavci so vajeni konstruktivne kritike.

Prednostne naloge vključujejo tako obstoječe okvirje kot novosti, ideje in nove pristope.

Pri pregledu financiranja vrtca je ravnateljica povedala, da občinski proračun namenja 12.000 evrov za obogatitvene dejavnosti, kar vrtec porabi za tečaj plavanja, izlete, obiske muzejev, predstave. Največ se razporedi starejšim skupinam, a je poskrbljeno, da so vsi oddelki vključeni. Letos je novost sodelovanje za športne dneve v telovadnici Katrx na Loki. Poleti so starejši oddelki obiskovali Gorenjsko plažo, vstopnina za Kekčevo deželo pa je strošek staršev.

Pri pregledu projektov je ravnateljica poudarila, da je tudi to šolsko leto načrtovano nadaljevanje obstoječih projektov, ki se poglabljajo. Rdeča nit je letos Pojdimo ven! ali po domače Pejmo ven!, saj se nagibamo h gozdni pedagogiki, želimo si igralnic na prostem, kamor se selijo tako dejavnosti vseh področij kurikuluma kot tudi rutina.

Aleksandra Bohinc Lipovec je dodala, da je vsak tim v enoti Križe lani ustvaril kotiček na igrišču, od knjižnice, kuhinje na prostem, vodnega in gibalnega kotička, avtosteze, kar so dobrodošla izboljšanja bivanja na prostem.

Nov je projekt trajnostne mobilnosti, saj vrtec ugotavlja, da mora pri tem biti podporni partner občini in v tem prizadevanju poziva starše k sodelovanju in hoji.

Vrtec je pridobil tudi Ekozastavo, ki jo bo z manjšim dogodkom izobesil v enoti Palček.

Problematika dela vrtca se rešuje na roditeljskih sestankih, za težave pri vzgoji je vrtec vedno dober partner. Ravnateljica je omenila možnost družinske terapije, ki jo izvajata ravnateljica in pomočnica ravnateljice – če imajo starši problem oz. potrebujejo pogovor, se lahko po e-pošti obrnejo nanju.

Za zaključek je poudarila sodelovanje z zunanjim okoljem, s čimer otroci širijo svoja obzorja in ustvarjajo identiteto. Pri tem se trudi vrtec najti in ohraniti svetlikanje, potenciale vsakega otroka, ob spoštovanju vrednot. Letos nas vodi ljubezen v vseh oblikah in rdeča barva, simbol moči.

Pozvala je k mnenjem članov sveta staršev, ki glede letnega delovnega načrta niso imeli pripomb.

Ad 6.

Ravnateljica je prosila starše za vprašanja;

- starš otroka iz enote Križe je izrazil pobudo, da se opozarja za varnost, ker pri enoti ni možnosti parkiranja. Ravnateljica je povedala, da občinski projekt prizidka k OŠ Križe in izgradnje športnega centra predvideva ureditev celotnega režima, zato poziva k potrpežljivosti, lahko pa se vsi, tako starši kot zaposleni vrtca poslužujemo makadamskega parkirišča za šolo. Enako problematiko poznamo v enoti Deteljica in enoti Palček. Ker so parkirišča javna, se jih lahko poslužuje vsak.

- kdaj in za koga so načrtovani športni dnevi; so načrtovani enkrat na mesec, predvsem za starejše oddelke, za vse ostale se vrtec trudi spodbujati h gibanju v vseh letnih časih in vremenu. Mamica otroka v Kovorju pripomni, da opaža, da oddelek tam v dežju ne hodi veliko ven. Ravnateljica pojasnjuje, da temu verjetno botruje struktura skupine, saj je tudi nekaj mlajših, zagotavlja pa, da se trudijo po svojih močeh.

Ker drugih vprašanj ali pobud ni bilo, se je seja zaključila ob 19.20.

Zapisala: Predsednica Sveta staršev Vrtca Tržič

Kristina Lindav Katja Smolej